བརྗིད་ཉམས་ལྡན་པའི་མི་དམངས་ཚོགས་ཁང་ཆེ་མོར་རྣམ་པ་ཧ་ཅང་འཁྲུག་ཆ་དོད་ཅིང་།ཀྲུའུ་ཞི་སྡིངས་ཆའི་ཐོད་དུཀྲུང་གོའི་བུད་མེད་ཀྱི་རྒྱལ་ཡོངས་འཐུས་མི་ཚོགས་ཆེན་ཐེངས་བཅུ་གཉིས་པཞེས་པའི་ཚོགས་འདུའི་འཕྲེད་ཡིག་བཀལ་ཡོད།བཀྲག་མདངས་འཚེར་བའི་ཀྲུང་ཧྭ་རྒྱལ་ཡོངས་བུད་མེད་མཉམ་འབྲེལ་ལྷན་ཚོགས་ཀྱི་ཚོགས་རྟགས་ཀྲུའུ་ཞི་སྡིངས་ཆའི་རྒྱབ་ངོས་ཀྱི་དཀྱིལ་དུ་བཀལ་ཡོད་པ་དང་གཞོགས་གཉིས་སུ་དར་དམར་རེ་བསླངས་ཡོད།ཐོག་བརྩེགས་གཉིས་པའི་ཡང་སྟེང་ཐོགཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་དགོངས་པའི་རླབས་ཆེན་དར་ཆ་མཐོན་པོར་སྒྲེང་དགོས།མི་རིགས་ཁག་དང་ལས་རིགས་ཁག་གི་བུད་མེད་ལ་མཐུན་སྒྲིལ་སྐུལ་སློང་བྱས་ཏེ་ཕྱོགས་ཡོངས་ནས་འབྱོར་འབྲིང་སྤྱི་ཚོགས་སྐྲུན་པའི་རྒྱལ་ཁ་ཕུ་ཐག་གཅོད་པ་དང་ཀྲུང་ཧྭ་མི་རིགས་རླབས་ཆེན་བསྐྱར་དར་གྱི་ཀྲུང་གོའི་ཕུགས་འདུན་མངོན་འགྱུར་བྱ་ཆེད་འབད་འཐབ་ལྷོད་མེད་བྱེད་དགོསཞེས་པའི་འཕྲེད་འགེལ་ཡི་གེ་ཆེན་པོ་བཀལ་ཡོད།ཀྲུང་གོའི་བུད་མེད་ཀྱི་འཐུས་མི་ཚོགས་ཆེན་ཐེངས་བཅུ་གཉིས་པར་ཞུགས་མཁན་རྒྱལ་ཡོངས་ལས་རིགས་ཁག་གི་བུད་མེད་འཐུས་མི་དང་ཤང་ཀང་དམིགས་བསལ་སྲིད་འཛིན་ཁུལ་དང་ཨའོ་མོན་དམིགས་བསལ་སྲིད་འཛིན་ཁུལ་གྱི་དམིགས་བསལ་གདན་ཞུས་འཐུས་མི་ཡིས་བུད་མེད་དུང་ཕྱུར་མང་པོའི་མངགས་བཅོལ་ཟབ་མོ་ཕྲག་ཏུ་ཁུར་ནས་ཚོགས་འདུ་གཟབ་རྒྱས་ལ་ཞུགས་པ་རེད།